# Workshops

## Gennemgående workshops (dvs. både 2. og 3. modul)

|  |  |
| --- | --- |
| **Antal pladser til klassen** | **Workshop** |
| 2 | **Klimaaftryk-workshop** ved AN  Kom og vær med til at male billeder til et klimaaftryk til billedrammerne på den store væg på torvet. |
| 2 | **MiniDOX**ved PB og JL  Kom og vær med til at dokumentere *Klimahandledagen* på video. Du får en kort intro til koncept, genre, udstyr og redigering. Workshoppen afsluttes med fælles visning og kåring af de tre bedste produktioner. |
| 5 | **FN-diplomat for en dag** ved Model United Nations  I vores workshop får I mulighed for at tilbringe dagen som diplomat ved et FN-rollespil. I skal i mindre grupper repræsentere et medlemsland og være med til at finde på løsningsforslag, som kan bidrage til at bekæmpe og nedbringe klimaforandringerne. Det er en stor opgave - men vi sørger for, at I bliver godt klædt på til opgaven! |
| 2 | **Et nyt natursyn?** ved RA  I denne workshop skal vi undersøge, hvordan vores omgang med naturen er påvirket af gamle mønstre, som vi er vant til at tænke i. Vi skal desuden arbejde med de to filosoffer Rosalind Hursthouse og Timothy Morton, som har hver deres bud på hvordan vi skal ændre på vores syn på naturen. For hvis vi ikke kan lære det, ender det med, at vi ødelægger – ikke kun naturen, men også os selv. |
| 2 | **Klima og dyreetik: Hvorfor vi ikke kan snakke om det ene uden at snakke om det andet**ved Maya Muñoz fra Dyrenes Alliance  Vi bruger dyr til rigtig mange ting i vores hverdag, blandt andet i mad, tøj, medicin og underholdning. Vores forbrug af animalske produkter er en førende årsag til klimakrisen og selv samme forbrug har en stærk sammenhæng med måden vi ser ikke-menneskelige dyr på. I denne workshop diskuterer vi om det etisk kan forsvares at fortsætte med denne levemåde eller om en ændring i vores kostvaner er den logiske vej fremad. |

## Workshops på et modul

|  |  |  |
| --- | --- | --- |
| **Antal pladser til klassen** | **2. eller 3. modul** | **Workshop** |
| 2 | 3 | **Plant et egetræ på Egedal** ved JK og Kim  Vi skal have nyt liv i græsområderne ved parkeringspladsen, og fordi egetræer er gode for naturen og har lagt navn til vores gymnasium, skal vi plante egetræer. Lær om, hvorfor egetræer er gode for naturen, hvordan man gør livet bedre for en lang række insekter, og vær med til at plante et træ på jeres klasses vegne. I skal medbringe tøj og sko, der kan tåle, I graver. |
| 4 | 3 | **Byg et hus til dyrene** ved NV, EH og MD  Biodiversiteten omkring skolen mangler ynglepladser for dyr, fugle og insekter! Kom og byg en redekasse til fuglene, et hus til flagermus eller et sted insekterne kan overvintre. Vi sørger for materialerne – du sørger for at fremme biodiversiteten omkring skolen. |
| 4 | 2 | **Hækl bæredygtigt** ved DG og TO  Hvorfor bruge engangsvatrondeller, når du kan hækle din egen og bruge den igen og igen? Her lærer du at hækle en vatrondel, den først firkant til din nye tote bag og måske bliver du så pro at du kan hækle din egne studenterhue. Med hækling kan man meget mere! |
| 3 | 2 | **Lav din egen sæbe-bar** ved SN og CC  Til daglig bruger vi masser flydende sæbe, men der er faktisk mange fordele ved at skifte til en sæbebar:   * De er drøje i brug * Man sparer plastikemballagen * Man slipper for transport af vand * Der er ingen sæberester tilbage i sæbeflasken    På denne workshop kan du lave din egen sæbebar – som du kan få med hjem, når den er modnet 😊 |
| 2 | 2 | **Fashionaktivisme & Nøglering fra en brugt lædersofa** ved Bakano Læder  Du får hænderne i materialet og funktionelt design med hjem, når vi forvandler en brugt lædersofa til en keystrap.  Lær om modeindustriens påvirkning på klimaet og om alternative løsninger |
| 2 | 3 | **Lækre lappeløsninger** ved SI og TA  Det er ingen hemmelighed at mode er dårligt for miljøet. Det kræver mellem 8-10.000 liter vand at producere et par jeans & ca. 1400 liter at lave en helt almindelig t-shirt. Og spørger du dem, der ved noget om klimaet, siger de, at mode er noget, Fanden har skabt. Men sådan behøver det ikke være.  Kom og vær med til at eksperimentere med lapper, udsmykning og broderi så gammelt tøj bliver cool på ny. |
| 2 | 2 | **Strikke-hygge** ved MR og ML og Cordelia, 3v  Vinteren står for døren, og det bliver hurtigt koldt på skolen, derfor skal du komme forbi strikke-workshoppen, hvor vi lærer at strikke helt basalt. Kom og lær at stikke f.eks. en karklud, eller hvis du er mere pro, så medbring dit eget projekt fx et sjal, et Sophie Scarf eller en trøje. Det bliver bestemt sjovt og mega hyggeligt! |
| 2 | 3 | **Sy-workshop** ved AW og Sol, 2a  Kom og upcycle dit gamle tøj! Her lærer du at sy scrunchies eller et stof net ud af aflagt tøj eller genbrugsstof. Byt for at sy nyt. Så kom, hvis det lyster. |
| 2 | 2 | 🌍 **Dyk ned i Bæredygtig Kreativitet på Klimadagen!** 🌱  Er du klar til en dag fyldt med kreativ udfoldelse, bæredygtig inspiration og hands-on aktiviteter? Så er vores workshop lige noget for dig! Vi er de entusiastiske skabere bag smykkefirmaet Grube Graphics, Den kreative café - Café Selvskab og genbrugsprofilen @oneyearofsecondhand på Instagram. Og vi vil guide dig gennem en workshop, der ikke kun handler om at udtrykke dig selv gennem kunst, men også om at gøre det med en bæredygtig tankegang.  Med grønne hilsner Stina og Maria |
| 3 | 3 | **Plant en væg og gør skolen grønnere!**  ved EB og HJ  I denne workshop skal vi lave plantekunstværker til både vægge ude og inde. Udenfor skal vi have lavet to store bogstaver af planter og indenfor skal vi have lavet plantekunstværker af levende planter til væggene og et levende grønt gulv i et af fællesområderne. Du kan både bidrage med den kunstneriske tankegang, med håndværkerskills med en boremaskine og fancy hæftemaskine, samt med at sætte planter i metalnettet i de rigtige mønstre. Så kom endelig 😊  Vi bruger forskellige sukkulentplanter - mest det man kalder husløg. Tag fat i Ellen (EB), hvis du har en god idé til, hvordan det skal se ud. |